На основу члана 21. Правилника о суфинансирању мера енергетске санације породичних кућа и станова на територији општине Кладово по Јавном позиву Управе за финансирање и подстицање енергетске ефикасности ЈП 1/22 ("Сл.лист општине Кладово" број: 12/2022), и члана 70.  Статута општине Кладово ("Сл. лист  општине  Кладово", број 7/2019), Општинско веће општине Кладово  дана 24.10.2022. године            доноси
О Д Л У К У
О РАСПИСИВАЊУ ЈАВНОГ КОНКУРСА ЗА ДОДЕЛУ БЕСПОВРАТНИХ СРЕДСТАВА КРАЈЊИМ КОРИСНИЦИМА ЗА ЕНЕРГЕТСКУ САНАЦИЈУ, ПОРОДИЧНИХ КУЋА И СТАНОВА КОЈЕ СЕ ОДНОСЕ НА УГРАДЊУ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ НА ПОРОДИЧНИМ КУЋАМА И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ, ТЕРМОСТАТСКИХ  ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ОПШТИНЕ КЛАДОВО  ЗА 2022. ГОДИНУ
Члан 1.
Овом одлуком уређује се садржина и начин објављивања јавног конкурса за учешће крајњих корисника у спровођењу мера енергетске санације породичних кућа и станова на територији општине Кладово,  образовање комисије и спровођење јавног конкурса.
Члан 2.
Зa суфинанирање мeрa енергетске санације породичних кућа и станова крајњим корисницима у општини Кладово у 2022.гoдини, по основу овог Јавног конкурса, oпрeдeљуjу сe срeдствa у укупнoм изнoсу од 2.000.000,00 динара, од чега су 1.000.000,00 динара срeдствa Oпштинe Кладово, а 1.000.000,00 динара срeдствa Министарство рударства и енергетике Републике Србије.
Члан 3.
За спровођење мера из члана 1. ове Одлуке расписује се Јавни конкурс за учешће крајњих корисника у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребе ( за меру 1 издвојена средства по Јавном конкурсу износе 1.400.000,00 динара), и унапређење термотехничког система путем уградње калориметара, циркулационих пумпи ,  термостатских  вентила и делитеља топлоте, ( за меру 2 издвојена средства по Јавном конкурсу износе 600.000,00 динара), на територији општине Кладово (у даљем тексту: Јавни конкурс) .
Јавни конкурс биће објављен у ,,Службеном листу општине Кладово'', на званичној интернет   презентацији Општине  Кладово (www.kladovo.org.rs), на страници енергетска ефикасност Кладово (https://www.kladovo.org.rs/energetska-efikasnost.htm), средствима јавног информисања, огласној табли Општинске управе општине Кладово.
Члан 4.
Јавни конкурс  спроводи  Комисија за праћење реализације појединачних мера енергетске санације породичних кућа и станова на територији општине Кладово (у  даљем тексту Комисија) коју посебним решењем образује Општинско веће општине Кладово.
Решењем из става 1.овог члана утврђује се број чланова Комисије, основни подаци о члановима Комисије (име и презиме, назив радног места), основни задаци и друга питања од значаја за рад Комисије.
Члан 5.
Јавни конкурс садржи:
1. предмет јавног позива,
2. финансијски оквир,
3. услове за учешће по јавном позиву,
4. документација коју подносилац мора поднети уз пријавни образац,
5. критеријуме за избор,
6. начин и рок подношења пријаве,
7. остале информације
Члан 6.
Одлука ступа на снагу даном доношења и објављује се у “Службеном листу општине Кладово”.

